**Journalistens begreber**

**VINKLING**Alle journalistiske historier har en *vinkel*. Vinklen afgøres af hvilket perspektiv journalisten eller redaktøren vælger at lægge på historien. Den samme historie kan vinkles forskelligt, selvom den bringes i det samme medie. Det er af afgørende betydning for at fange læsernes interesse, at mediet i forhold til sine læsere, vælger de rigtige vinkler på sine historier. Eleverne skal kende begrebet for bedre at kunne orientere sig i den daglige nyhedsstrøm, og for at kunne forholde sig kritisk til de enkelte mediers redaktionelle prioritering og journalistiske dækning.

**Læs:** [**https://aiu.dk/mediehandbogen/journalistik/vinkling/**](https://aiu.dk/mediehandbogen/journalistik/vinkling/)

**BILLEDVALG**Man ved fra læserundersøgelser, at billederne i avisen fanger langt størstedelen af læsernes opmærksomhed. Alene derfor er udvælgelsen af det rette billede et meget centralt led i den redaktionelle proces. Men med billedvalget tydeliggør avisen også vinklen på historien og slår tonen an. Billedvalget foretages ud fra en samlet betragtning af dets virkemidler, som er selve motivet og perspektivet på dette, beskæringen, farverne og belysningen. Desuden indgår etiske overvejelser både i forhold til læseren og til de personer der optræder på billedet. Bevidsthed om avisens billedvalg er vigtig for eleverne, fordi de af den vej hurtigt kan afkode den redaktionelle hensigt med historien.

**Læs:** [**https://aiu.dk/mediehandbogen/medier/design/**](https://aiu.dk/mediehandbogen/medier/design/) **+ se de 3 små videoer med Ole Munk**

**KILDEKRITIK**I skolen kender man bedst begrebet *kildekritik* i forbindelse med projektarbejdsformen og i historieundervisningen. I journalistik har begrebet sin egen betydning. Journalister skal altid kontrollere sine kilders oprigtighed for at sikre at medierne bringer korrekte oplysninger. Man skelner mellem partskilder, interessekilder og ekspertkilder. Eleverne skal arbejde med begrebet for *selv*at være i stand til at vurdere mediernes troværdighed, når de bringer den enkelte historie.

**Læs:** [**https://aiu.dk/mediehandbogen/journalistik/kilder/**](https://aiu.dk/mediehandbogen/journalistik/kilder/) **+ se video med Sarah Skarum**

**PRESSESKIK**Selvom Medieansvarsloven fastsætter regler for god presseskik, er der ofte uenighed i presseetiske spørgsmål. Vi har ytringsfrihed og frie medier i Danmark, men forskellige medier udgives ud fra forskellige presseetiske grundholdninger. Indenfor selv samme mediehus kan der være forskel på, hvor langt det enkelte medie går i de samme sager. Derfor er det vigtigt, at eleverne selv tager kvalificeret stilling til hvilke historier medierne må, bør og skal bringe og på hvilken måde de gør det.

[**https://aiu.dk/mediehandbogen/pressens-rolle/607/**](https://aiu.dk/mediehandbogen/pressens-rolle/607/)**+ se video (klik på billedet)**

**Læs desuden:**

1. [**https://aiu.dk/mediehandbogen/journalistik/ideudvikling/**](https://aiu.dk/mediehandbogen/journalistik/ideudvikling/)
2. [**https://aiu.dk/mediehandbogen/journalistik/research/**](https://aiu.dk/mediehandbogen/journalistik/research/)
3. [**https://aiu.dk/mediehandbogen/journalistik/nyhedskriterier/**](https://aiu.dk/mediehandbogen/journalistik/nyhedskriterier/)
4. [**https://aiu.dk/mediehandbogen/journalistik/stofomrader/**](https://aiu.dk/mediehandbogen/journalistik/stofomrader/)

**Tag quizzen med Radar:** [**http://www.medielab.fyens.dk/expoweb/sites/fyensmedielab/default.asp?s=69**](http://www.medielab.fyens.dk/expoweb/sites/fyensmedielab/default.asp?s=69) **> vælg ”Radars MedieLab-quiz” til venstre)**